**Ekskursija „Apdainuotoji Dubysa ir Raseiniai“**

2021 m. spalio 16 d.

**Ekskursijos kaina – 35 Eur/asmeniui**   
**Papildomai ekskursijos metu reikia turėti 20 Eur/asmeniui (lankomų objektų bilietai, pietūs).**  
**Registruotis galima telefonu 8 687 21938 arba elektroniniu paštu tic@utenainfo.lt**  
  
**SVARBI INFORMACIJA:**  
Vykstant į ekskursiją privaloma turėti **GALIMYBIŲ PASĄ**!  
Už ekskursiją reikia sumokėti per 3 d.d. po registracijos.  
Atsisakius vykti į ekskursiją likus 5 darbo dienoms iki ekskursijos pradžios – PINIGAI NEGRĄŽINAMI.

**EKSKURSIJOS PROGRAMA:**  
Maršrutas: Utena – Nemakščiai – Viduklė - Raseiniai - Lyduvėnai - Dubysos regioninio parko lankytojų centras - Maironio tėviškė - Utena

**7:00 val. ryte išvykimas iš Utenos** (nuo Utenos kultūros centro, Aušros g. 49, Utena).

**Aštuonračio muziejus**. Nemakščių bajoras Pšemislovas Neveravičius, savamokslis konstruktorius, XX a. pradžioje pirmasis pasaulyje sukūrė savaeigį vežimą. Muziejuje išvysite atkurtą aštuonratį vežimą. Naujausias eksponatas – aštuonratė mašina, kuria galima pavažiuoti iš anksto susitarus.

**Rašytojo Simono Stanevičiaus sodyba-muziejus**. Senų klevų alėja atves jus į ketvirtą šimtmetį skaičiuojančią žemaičių bajoro sodybą. Sodybos trobesiai išdėstyti apie du kiemus: švarųjį ir ūkinį. Švariajame kieme – gyvenamasis namas, priešais jį stovi svirnas-muziejus. Ūkiniame kieme – atstatyta ratinė, restauruoti kiti sodybos pastatai. Nuo vakarų vėjų sodybą saugo sodas ir kelis šimtmečius skaičiuojančių medžių eilė. Erdviame kieme tebetvyro XIX a. aura.

**Pietūs**. Garsieji Viduklės koldūnai.

**Raseiniai**. Susipažįstama su miesto urbanistine raida. Raseinių kino teatrai, masonų ložė „Palemonas“, socrealizmo pėdsakai, „Žemaičio“ paminklas, žydų kultūra, konfesijų įvairovė, Magdės legenda…

**Lyduvėnų geležinkelio tiltas**. llgiausias ir aukščiausias geležinkelio tiltas Lietuvoje, besitęsiantis 599 m ir iškilęs net 42 m virš įspūdingo Dubysos upės slėnio, Dubysos regioniniame parke. Pirmasis tiltas, pastatytas 1916 m., buvo medinis. Dabartinis tiltas pastatytas 1951 m. Užlipti ant tilto galimybės nėra.

**Dubysos regioninio parko lankytojų centras**. 2020 m. parko direkcija persikėlė į naująjį lankytojų centrą Kaulakių kaime. Lankytojų centro ekspozicijos pasakojimas apie parko vertybes perpintas poeto eilėmis.

**Maironio tėviškėje Bernotuose** – sesers name įrengtas muziejus. Sodyboje yra senas sodas, ledainė, tvartas ir klėtis. Išlikę akmenys, žymintys senosios Maironio tėvų sodybos vietą.

Planuojamas grįžimas į Uteną apie 21.00 val.

|  |  |
| --- | --- |
| **Įskaičiuota ekskursijos kainą įskaičiuota:**  autobuso nuoma; gidų paslaugos; ekskursijos organizavimo paslauga. | **Įskaičiuota ekskursijos kainą neįskaičiuota:** 20 Eur (pietūs, lankomų objektų bilietai) |

**EKSKURSIJĄ ORGANIZUOJA:**  
